El ple aprova una modificació en les quotes de servei i consum de l'aigua per a 2017
28 de desembre 2016

 ![](/media/c1rotjpf/43-aguas-cuerpo.jpg)

La delegació d'Aigües de l'ajuntament de Sagunt, després de diverses reunions i a petició dels representants veïnals, va elevar al ple de desembre la proposta sobre la modificació en les tarifes de l'aigua. Es tracta d'un canvi en la quota de servei i en la quota de consum, arran de la conversió del calibre de 13mm al de 15mm. Este acord va ser aprovat per majoria amb els vots de Compromís, Esquerra Unida, ADN Morvedre, PSOE, Iniciativa Porteña i Ciutadans amb l'abstenció del Partit Popular.

La quota de servei de 15mm es veurà afectada en 2017 sent 2,767 euros/mes en usos domèstics, ja que este import era el que corresponia al calibre 13mm fins al moment de la retirada d'aquests comptadors. Este tipus de calibre, el de 15mm, és el que correspon al 93% dels abonats del municipi. La quota de servei de la resta de calibres es manté amb la mateixa tarifa. Des de la delegació, asseguren un descens en la factura d'entre 5 i 6 euros de mitjana.

Per part de la quota de consum, s'han establit més blocs diferenciadors. Segons la tarifa vigent existeixen 3 blocs i a partir de 2017 seran 5. El més notori és l'increment en la major part d’estos blocs, ja que des de la delegació asseguren que els qui més aigua gasten, tindran una major despesa.

La quota de consum actual és la següent:

BLOC

m3/mes

€/m3

1

fins a 15

0,398

2

entre 15 y 40

0,711

3

més de 40

1,392

La modificació aprovada quedarà de la següent manera:

BLOC

m3/mes

€/m3

1

0 a 5

0,398

2

entre 5 y 10

0,418

3

entre 10 y 20

0,816

4

entre 20 y 40

1,234

5

més de 40

1,652

Els usuaris que tinguen un consum de 0 a 5m3/mes tindran la mateixa despesa a partir de 2017 (0,398€/m3). A partir dels següents blocs es noten els canvis. Els abonats que tinguen un consum d'entre 5 i 10m3/mes, en 2017 pagaran a 0,418€/m3, mentre que actualment paguen a 0,398€/m3. El consum de fins a 15m3/mes fins ara es pagava a 0,398€/m3, però a partir de 2017 pansa a 0,816€/m3. Un consum d'entre 15 i 20m3/mes actualment es paga a 0,711€/m3 i en 2017 passarà a ser també de 0,816€/m3. El consum referent a entre 20 i 40 m3/mes, ara és a 0,711€/m3 i a partir del pròxim any incrementarà a 1,234€/m3. Finalment, també existeix un increment per als qui més aigua gasten, més de 40m3/mes passa de ser a 1,392€/m3 a en 2017 a 1,652€/m3.

D'altra banda, un altre dels punts d'aquest acord és la reducció al 50% del preu de les boques d'incendi.

  

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-una-modificacio-en-les-quotes-de-servei-i-consum-de-l-aigua-per-a-2017/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-una-modificacio-en-les-quotes-de-servei-i-consum-de-l-aigua-per-a-2017/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-una-modificacio-en-les-quotes-de-servei-i-consum-de-l-aigua-per-a-2017/ "Linked In")
*   [](mailto:?body=https://aytosagunto.es/va/actualitat/el-ple-aprova-una-modificacio-en-les-quotes-de-servei-i-consum-de-l-aigua-per-a-2017/)